**Referat fra årsmøtet i Egelandsdal hytteforening.**  
  
Årsmøtet ble holdt 9. mai 2016 kl. 19.00 – 20.15.  
Sted: Sivdamsenteret, Bryne

Det møtte 35 medlemmer til årsmøtet.

Tilstede fra styret: Ivar Berentsen hytte nr. 2, Knut Kroknes hytte nr. 4 og Egil Emberland hytte nr. 6.

Innkalling og saksliste ble lagt ut på hytteforeningens hjemmeside, egelandsdalhytteforening.no.

**Sak 1: Møteleder:**   
Ivar Berentsen enstemmig valgt.

**Sak 2: Referent:**   
Egil Emberland enstemmig valgt.

**Sak 3: Valg av to personer til å undertegne protokollen**:  
Børre Berge og Leif Viste enstemmig valgt.

**Sak 4: Behandle styrets beretning for siste år:**  
 Årsmelding enstemmig godkjent.

**Sak 5: Behandle og godkjenne regnskapet:**   
Knut Kroknes la fram regnskapet for 2015. Regnskapet for 2015 enstemmig godkjent. En stor utgiftspost i regnskapet er brøyting.  
Årsmøtet ba styret om å lage retningslinjer for brøyting av parkeringsplass og komme til en forståelse med Odd Egelandsdal (brøytemannskap) om hvordan/hvor ofte en skal brøyte. Dette med en målsetting om å spare hytteforeningen for unødvendige utgifter til brøyting.  
Vedtak: Styret arbeider videre med dette og gjør avtale med brøytemannskap før vinteren 2017.

**Sak 6: Behandle og godkjenne budsjett:**Styret la ikke fram budsjett for 2017**.  
  
Sak 7: Fastsette medlemskontingenten for kommende år**.   
Forslag om å beholde kontingenten uendret. Kontingenten for 2017 er kr. 600,-. Enstemmig vedtatt.

**Sak 8: Foreta valg av styre:**  
 Ivar Berentsen og Knut Kroknes trer ut av styret. Det ble valgt to nye styremedlemmer. Styret har  
 gått etter medlemslisten og følgende hadde sagt seg villig til å stille: Børre Berge hytte nr. 83 og Leif Viste hytte nr. ? Det ble ikke foreslått motkandidater. Styrets forslag ble enstemmig vedtatt.

**Sak 9: Valg av revisor:**   
Jarl Einar Espeseth hytte nr. 66 ble foreslått gjenvalgt som revisor. Styrets forslag ble enstemmig vedtatt.

**Sak 10: Innkomne saker:**   
**1. Forslag til eget budsjett for veien**.   
Uværet i desember gjorde en del skade på veien. En må også lede overflatevann bort fra veien. Veien trenger å bli gruset, og det må lages riktig profil på veien. Styrets forslag til budsjett på kr. 30 000,- til veivedlikehold ble enstemmig vedtatt av medlemmene som er eiere i veiprosjektet.

**2. Ny og bedre bom.**  
Styret har fått inn pristilbud for ny bom til veien. Styret forslag til budsjett på kr. 60 000,- ble enstemmig vedtatt av medlemmene som er eiere i veiprosjektet.

**3. Oppdatert reguleringsplan.**  
Grunneierlaget og hytteforeningen tar initiativ til å få reguleringsplanen for hyttefeltet oppdatert til standard lik for andre hyttefelt.

**4. Snøscootertransport.**  
 Styret har navnene på de som trenger snøscootertransport. Koklusjon: Styret arbeider med få til denne transporten for de som trenger det til vinteren 2017.

**5. Overflatevann og grøfting.**  
Ble behandlet i punkt 1 i innkomne saker.

**6. Ny postadresser og nye nummer på hytteveggen**.  
Til informasjon: Ny postadresse er Nedre Eigelandsdalsveien \_ \_. Alle skal ha fått brev fra Eigersund kommune.   
Eks.: Egil Emberland Nedre Eigelandsdalsveien 6.

Hytteforeningen må oppdatere oversiktskartet som står ved bommen slik at det stemmer med de nye hyttenummerne.

**7. Nødplakat.**  
Det ble informert om dette. Det er lurt å henge den på hytteveggen ute.

**8. Ny nettside.**  
Grunneierlaget bruker hjemmesiden til hytteforeningen til å informere medlemmene sine.

**9 og 10. Valgordning og valgkomite**.  
Fortsetter som før. Dvs. de som ”går ut” av styret er valgkomite.

Til slutt ble det stilt spørsmål om hvordan innkallingen til årsmøtet ble gjort. Styret har innkalt til årsmøtet på hytteforeningens hjemmeside. Til neste årsmøte vil det også bli innkalling til årsmøtet via e-mail til hver enkelt.

11. mai 2016.   
  
Egil Emberland  
Referent

Signatur underskrivere jf. sak 3.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Børre Berge  
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Leif Viste